**“БИШРЭЛТ ИНДАСТРИЭЛ” НЭЭЛТТЭЙ ХК-ИЙН ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ**

2014 оны 04-р сарын 19 өдөр Дугаар 01 Улаанбаатар хот

Хурлын ирцийн тухай

Компанийн тухай хуулийн 69.1-ийн дагуу Тооллогын комиссын шийдвэрийг үндэслэн “Бишрэлт индастриэл” нээлттэй ХК-ийн Хувьцаа эзэмшигчдийн 2014 оны 04 дүгээр сарын 19-ны өдрийн ээлжит хурлыг хүчин төгөлдөр гэж тооцсугай.

ХУРЛЫН ДАРГА Ц.ДОРЖГОТОВ

**“БИШРЭЛТ ИНДАСТРИЭЛ” НЭЭЛТТЭЙ ХК-ИЙН ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТООЛЛОГЫН КОМИССЫН ШИЙДВЭР**

2014 оны 04-р сарын 19 өдөр Дугаар 01 Улаанбаатар хот

Тооллогын дүнгийн тухай

“Бишрэлт индастриэл” нээлттэй ХК-ийн Хувьцаа эзэмшигчдийн 2014 оны 04 дүгээр сарын 19 -ны өдрийн ээлжит хурлаар хэлэлцэж байгаа асуудал, хурлаас гарах шийдвэрийн төсөлд хувьцаа эзэмшигчдээс санал авах хуудсаар ирүүлсэн саналын эрхийг тоолсон тооллогын дүнг үндэслэн ТОГТООХ НЬ:

Нэг. “Бишрэлт индастриэл” ХК-ийн хувьцаа эзэмшигчдийн 2014 оны 4-р сарын 19-ны өдрийн ээлжит хуралд саналын эрх бүхий 700,523 ширхэг энгийн хувьцаа эзэмшигчид оролцохоос 592,362 ширхэг саналын эрх бүхий энгийн хуьцаа эзэмшигчид оролцож, хурлын ирц 84,5% хувь болсон тул Компанийн тухай хуулийн 69 дүгээр зүйлийн 69.1 дэх заалтыг үндэслэн энэхүү хурлын ирцийг хүчин төгөлдөр болсон гэж үзсүгэй.

Хоёр. Хэлэлцсэн асуудлаар хурлаас гарах шийдвэрийн төсөл нэг бүрт хувьцаа эзэмшигчдээс өгсөн саналын эрхийг тоолсон тооллогын дүнг хавсралтаар баталсугай.

 ТООЛЛОГЫН КОМИССЫН ДАРГА Ц.С АЙНЖАРГАЛ

**“ БИШРЭЛТ ИНДАСТРИЭЛ” ХК-ИЙН ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ**

2014 оны 04-р сарын 19 өдөр Дугаар 03 Улаанбаатар хот

Компанийн гаргасан энгийн хувьцааны нэрлэсэн

 үнийг ижил болгон өөрчилж батлах тухай

Компанийн тухай хуулийн 31 дүгээр зүйлийн 31.2.1, 32 дугаар зүйлийн 32.4 дэх заалт, компанийн гаргасан энгийн хувьцааны нэрлэсэн үнийг ижил болгон өөрчлөх тухай төсөлд хувьцаа эзэмшигчдээс өгсөн саналыг тоолсон тооллогын комиссын дүнг үндэслэн ТОГТООХ нь:

1. Компанийн гаргасан 700,523 ширхэг энгийн хувьцааны нэрлэсэн үнийг Хавсралт№1-д заасан аргачлалын дагуу 399 төгрөгөөр тогтоож баталсугай.
2. Компанийн гаргасан энгийн хувьцааны нэрлэсэн үнийг өөрчлөн тогтоосонтой холбогдуулан хувь нийлүүлсэн хөрөнгийн хэмжээг 279,508,677 төгрөгөөр тогтоосугай.
3. Тогтоолын 1, 2-т заасан өөрчлөлтүүдийг холбогдох байгууллагуудад мэдэгдэж, бүртгэлд бүртгүүлэх ажлыг компанийн гүйцэтгэх захирал /С.Нарантуяа/-д даалгасугай.

ХУРЛЫН ДАРГА Ц.ДОРЖГОТОВ

**“ БИШРЭЛТ ИНДАСТРИЭЛ” ХК-ИЙН ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ**

2014 оны 04-р сарын 19 өдөр Дугаар 04 Улаанбаатар хот

Зээлийн батлан даалт гаргах тухай

Компанийн тухай хуулийн 62.1.10, 62.1.11 дүгээр зүйл болон “Бишрэлт индастриэл” ХК-ийн хувьцаа эзэмшигчдийн ээлжит хурлын протокол, саналын хуудсыг тус тус үндэслэн ТОГТООХ нь:

Зээлийн батлан даалт гаргах замаар их хэмжээний хэлцэл хийх, сонирхолын зөрчилтэй хэлцэл хийхийг баталж, ТУЗ-д эрхийг олгосугай.

ХУРЛЫН ДАРГА Ц.ДОРЖГОТОВ

**“БИШРЭЛТ ИНДАСТРИЭЛ” ХК-ИЙН ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ**

2014 оны 04-р сарын 19 өдөр Дугаар 02 Улаанбаатар хот

2013 оны санхүүгийн тайлантай холбогдуулан ТУЗ-ийн гаргасан дүгнэлт болон ногдол ашиг хувиарлахгүй тухай

Компанийн тухай хуулийн 62.1.9, 46.6 дахь заалт, “Бишрэлт индастриэл” ХК-ийн Хувьцаа эзэмшигчдийн 2014 оны 04 дүгээр сарын 19-ны өдрийн ээлжит хурлын тооллогын комиссын шийдвэрийг үндэслэн ТОГТООХ нь:

1. Компанийн 2013 оны жилийн санхүүгийн тайлангийн тухай ТУЗ-ийн гаргасан дүгнэлтийг баталсугай.
2. Тус компанийн ТУЗ-ийн 2014 оны 02 дугаар сарын 19-ны өдрийн 2/2014 тоот ногдол ашиг хувиарлахгүй тухай тогтоолыг баталсугай.

ХУРЛЫН ДАРГА Ц.ДОРЖГОТОВ

**“ БИШРЭЛТ ИНДАСТРИЭЛ” ХК-ИЙН ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТОГТООЛ**

2014 оны 04-р сарын 19 өдөр Дугаар 01 Улаанбаатар хот

Компанийн 2013 оны үйл ажиллагаатай холбогдуулан ТУЗ-аас гаргасан дүгнэлтийг батлах тухай

 Компанийн тухай хуулийн 62 дугаар зүйл 62.1.9, “Бишрэлт индастриэл” ХК-ийн хувьцаа эзэмшигчдийн 2014 оны 04 дүгээр сарын 19-ны өдрийн ээлжит хурлын тооллогын комиссын шийдвэрийг үндэслэн ТОГТООХ нь:

 Компанийн 2013 оны бизнесийн үйл ажиллагааны талаарх ТУЗ-аас гаргасан дүгнэлтийг баталсугай.

ХУРЛЫН ДАРГА Ц.ДОРЖГОТОВ

2014 оны 04-р сарын 19-ний өдрийн

ХЭЭХ-ын 03 тоот тогтоолын хавсралт

**БИШРЭЛТ ИНДАСТРИЭЛ ХК-ИЙН ЭНГИЙН ХУВЬЦААНЫ**

**НЭРЛЭСЭН ҮНИЙГ ӨӨРЧЛӨХ**

Компанийн тухай хууль /2011 оны 10 дугаар сарын 6-ны өдрийн шинэчилсэн найруулга/-ийн 32 дугаар зүйлийн 32.4-д “...хувьцаа нь дүрмээр тогтоосон нэрлэсэн үнэтэй бахй бөгөөд тухайн компанийн нэг төрлийн хувьцааны нэрлэсэн үнэ ижил байна” гэж хуульчилсан.

“Бишрэлт индастриэл” ХК-ийн гаргасан, үнэт цаасны арилжаа эрхлэх байгууллагад бүртгэлтэй 700,523 ширхэг энгийн хувьцааны 351,286 ширхэг нь 100 төгрөгийн , 349,237 ширхэг нь 698 төгрөгийн нэрлэсэн үнэтэй байгаа болно.

Компанийн гаргасан энгийн хувьцааны нэрлэсэн үнийг шинэчлэн найруулсан хуульд нийцүүлэхийн тулд 100+698=798/2=399 гэж дундаж гаргаж, хуулийн 31 дүгээр зүйлийн 31.2.1-д заасныг үндэслэл болгож хуучин 100 төгрөгийн нэрлэсэн үнийг 299 төгрөгөөр нэмэгдүүлж, 698 төгрөгийн нэрлэсэн үнийг 299 төгрөгөөр бууруулж, нийт хуьцааны нэрлэсэн үнийг 399 төгрөг болгох асуудлыг хувьцаа эзэмшигчдийн хурлаар батлуулахаар оруулж байна.

Хуулийн 32 дугаар зүйлийн 32.4, 31 дүгээр зүйлийн 31.2.1-д зааснаар хувьцааны нэрлэсэн үнийг ижил болгож өөрчилснөөр Бишрэлт индастриэл ХК-ийн бүртгэлтэй энгийн хувьцааны тоо өөрчлөгдөхгүй, харин хувь нийлүүлсэн хөрөнгийн хэмжээ 279,508,677 төгрөг болох юм.

Хувьцааны нэрлэсэн үнийн энэхүү өөрчлөлтийг компанийн дүрэм, санхүүгийн тайлан тэнцэлд тусгаж мөрдөх бөгөөд Санхүүгийн зохицуулах хороо, үнэт цаасны арилжаа эрхлэх болон хадгаламжийн байгууллагад мэдэгдэж, өөрчлөлт хийлгэх болно.

БИШРЭЛТ ИНДАСТРИЭЛ ХУВЬЦААТ КОМПАНИ